《对月》
元代·朱德润

云间一片月，照我被素襟。为持一尊酒，聊成对月吟。

月虽不解饮，我来意自深。乔松引长风，吹作丝篁音。

瑶光映几席，六合清沈沈。情舒物理畅，万古同兹心。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。